37. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.2070/1820 της 20 Μαρτ./7 Απρ.  1987 (ΦΕΚ Β΄ 189) Φ.Π.Α. στις πράξεις επί αυτούσιων αγροτικών προϊόντων που ενεργούνται από τις αγροτικές συνεταιριστικές οργανώσεις. Έχοντας υπόψη τις διατάξεις των άρθρ. 2, 5 33 και της παρ. 3 του άρθρ. 58 του Νόμ. 1642/1986 «για την εφαρμογή των διατάξεων του φόρου προστιθέμενης αξίας και άλλες διατάξεις» (ΦΕΚ 125 Α΄) όπως τροποποιήθηκε, συμπληρώθηκε και ισχύει με τις διατάξεις του Νόμ. 1676/1986 «καθορισμός των συντελεστών του φόρου προστιθέμενης αξίας και άλλες ρυθμίσεις» (ΦΕΚ 204 Α΄), αποφασίζουμε: 1.Οι διατάξεις της παρ. 2 του άρθρ. 5 του Νόμ. 1642/1986, δεν έχουν εφαρμογή στις πιο κάτω περιπτώσεις: α)Στην περίπτωση πώλησης αυτούσιων αγροτικών προϊόντων που ενεργούνται από αγροτικές συνεταιριστικές οργανώσεις για λογαριασμό αγροτών του ειδικού καθεστώτος του άρθρ. 33 του ίδιου νόμου, με την προϋπόθεση ότι η πώληση αυτή γίνεται προς άλλους υποκείμενους στο φόρο. Η διάταξη αυτή δεν έχει εφαρμογή στις πωλήσεις που γίνονται στους χώρους των κεντρικών αγορών διακίνησης αυτούσιων αγροτικών προϊόντων. β)Στην περίπτωση αγοράς από αγροτικές συνεταιριστικές οργανώσεις για λογαριασμό τρίτων, υποκείμενων στον φόρο, αυτούσιων αγροτικών προϊόντων από αγρότες του ειδικού καθεστώτος του άρθρ. 33. 2.Η παράδοση αγαθών που ενεργείται από τις αγροτικές συνεταιριστικές οργανώσεις στις περιπτώσεις της προηγούμενης παραγράφου δεν επιβαρύνεται με Φ.Π.Α., εκτός από την προμήθεια που λαμβάνουν αυτές κατά την εκκαθάριση εκδίδουν σύμφωνα με τις διατάξεις του Κ.Φ.Σ. και η οποία επιβαρύνεται με το φόρο αυτό και με τον αντίστοιχο συντελεστή του αγαθού, ο οποίος καταβάλλεται στο δημόσιο από τις Οργανώσεις αυτές, σύμφωνα με τις διατάξεις του άρθρ. 31 του ίδιου νόμου και την Π.738/723/30.1.1987 απόφαση του Υπουργού Οικονομικών. 3.Για την εφαρμογή των διατάξεων των προηγούμενων παρ. 1 και 2, θεωρούνται ως μεμονωμένοι αγρότες του άρθρ. 33 και τα μέλη των «ομάδων παραγωγών ή καλλιεργητών», που δεν έχουν περιβληθεί οποιοδήποτε νόμιμο τύπο. 4.Η απόφαση αυτή ισχύει από 1 ης  Ιαν. 87. Οι αγροτικές συνεταιριστικές οργανώσεις που μέχρι της δημοσίευσης της παρούσας, έχουν υπολογίσει φόρο στα τιμολόγια και εκκαθαρίσεις που έχουν εκδοθεί, υποχρεούνται να τον αποδώσουν σύμφωνα με τη διάταξη της παρ. 1 εδ. δ΄ του άρθρ. 28 του Νόμ. 1642/86. (Αντί για τη σελ. 358,769(γ) Σελ. 358,769(δ) Τεύχος 1177-Σελ. 79 Φόρος Προστιθέμενης Αξίας 28.Ζ.ζ.32-37 5.Η παρούσα απόφαση να δημοσιευθεί στην Εφημερίδα της Κυβερνήσεως και να κυρωθεί με νόμο. Κυρώθηκε και έχει ισχύ νόμου από την έκδοσή της από την παρ. 6 άρθρ. 48 Νόμ. 1731/1987 (ΦΕΚ Α΄ 161) (Τόμ. 27, σελ. 198,04). 